F-Droid

mini
F-Droid es en alternatiif App Store fuar dit Bidreftsysteem Android. Senerlig es bi F-Droid, dat ofiziel en üs Standard bluat frii Software iin ön di Oflaag (Repository) braacht en önböören uur mut, wat eeđer di GNU GPL of di Apache-Lizenz maaket sen. Di Kwelcode fan ark App mut iipen wiis.  
Ark App uur eeđerluket. Dat em dit uk üs User weet, uur di apk-Daatei, wat em fo ken ek fan di Maaker man fan F-Droid önerskrewen. Ark jen diar wat diarme bigen ken, ken bi sin App "Öner di Klap" luki.

Bi F-Droid giar dit om Transparens en Seekerhair. Wan en App dach Reklāmi maaket of spioniari kür, da stuunt dit diarbi, en da tört em di App jaa ek nem.

Wan em fuar Apps fan di Google Play Store en Konto nöörig heer, wat Google Forloof dēr en luki twert döör dit Tilefoon of TabletAur "Aurora Store" of "Aptoide"ken em uk bi Google söner Konto Apps fo, man des haa ek di Daatenseekerhair üs bi F-Droid. es dit bi FDroid ek nöörig. Em ken anonym Software fo.

F-Droid skriift man dach me, hur aaft en App dialleeren uur, en hok dö uk Biskiir, wan ja olter aaft ofstört, dit meent, dat ja ek rocht laap. Diit es man fuar di Statistik en diarfuar, dat em ek tö aaft Skramel fair en höm diaraur ārigi mut.

Custom-ROM
Custom-ROM (Ain maaket Read only memory) sen alternatiif Bidreftssysteemi (OS=Operating System) sa üs Copperhead OS, Replicant, Fairphone Open of Shift-OS. Des haa uk FDroid "ön Buurt".

 Hur'ling dit giar 
 Apps dialleer  
Söner App ken em online iinluki en sjuk wat em haa wel. Da leert em di apk-Daatei dial en instaliaret des.

En bet muar Komfort heer em me di F-Droid-App: Di App leert dial en instaliaret metjens. Em fair da uk Biskiir, wan dit en nii Wersioon fan en App jeft.

Aaftinoch uur uk ialer Wersioonen fan Apps önböören, wan em diarme beeter reer kür of en Giraat ek di jüngst Wersioon fan Bidreftssysteem heer.

 Hur'ling Apps iin ön di offiziel Oflaag kum  
Ark'jen mut en App fuarslaa, wan di me Open Source en GNU-Litsens tö fo es. Apps, wat Reklāmi maaki of di Nüter föligi ("tracki") uur sa biskrewen. Diaraurhen uur Tests fuar di Seekerhair maaket jer dat dit online önböören uur.

Luki uk jir
 https://f-droid.org/de/

Futnooten

Kategorie:Apps fuar Android